SPALI บวก 0.20 บ. 3 เซียนเชียร์ “ซื้อ” มองกำไร Q2/58 โตเท่าตัว!
SPALI ณ เวลา 11.12 น. ราคาอยู่ที่ 19.10 บ. บวก 0.20 บ. หรือ 1.06% มูลค่าซื้อขาย 327.29 ลบ. โดยบล.กสิกรไทย คาดว่ากำไร Q2/58 จะโตกว่า 100% หลังมองโครงการคอนโดฯ ที่แล้วเสร็จ-สัดส่วนโครงการแนวราบที่แข็งแกร่งจะช่วยเพิ่มรายได้ แนะนำ “ซื้อ” เป้า 24 บ.
23 มิ.ย. 2558

ผู้สื่อข่าวรายงานว่า ราคาหุ้นบริษัท ศุภาลัย จำกัด (มหาชน) หรือ SPALI ณ เวลา 11.12น. ราคาอยู่ที่ 19.10 บาท บวก 0.20 บาท หรือ 1.06% สูงสุดที่ 19.30 บาท ต่ำสุดที่ 19 บาท มูลค่าซื้อขายที่ 237.29 ล้านบาท ขณะที่ดัชนีตลาดหุ้นไทยโดยรวมบวก 0.14%
 
บล.กสิกรไทย ระบุในบทวิเคราะห์ (23 มิ.ย.)ทิศทางกำไร SPALI ดีขึ้นในไตรมาส 2/58 จากสัดส่วนที่แข็งแกร่งของโครงการแนวราบ ขณะที่โครงการคอนโดมิเนียมใหม่ที่แล้วเสร็จในไตรมาสที่ 2/58 อย่าง ศุภาลัย คาซาริวา และศุภาลัย พาร์ค เอกมัย-ทองหล่อ น่าจะช่วยเพิ่มรายได้ให้กับ SPALI และรักษา GPM ของบริษัทได้
ทั้งนี้คาดกำไรไตรมาส 2/58 จะเติบโตขึ้นมากกว่า 100% จากปีก่อนและ 28% จากไตรมาสก่อน ทั้งนี้งบดุลของบริษัทยังคงแข็งแกร่งอย่างมากด้วยอัตราหนี้สินต่อเงินทุนสุทธิ (net D/E) เพียง 0.6 เท่า ปัจจุบันซื้อขายที่เพียง 7.1 เท่า PER ปี 58 ด้วยคาดการณ์ผลตอบแทนปันผล 5.3% เป้าหมายทางกลยุทธ์ระยะสั้นที่ 20 บาท ตัดขาดทุนที่ 17.90 บาท ราคาเหมาะสมทางพื้นฐาน 24
ขณะที่ บล.เออีซี ระบุในบทวิเคราะห์ (23 มิ.ย.)ว่าปี 58 คาดกำไร SPALI เติบโต 17.1% จากปีก่อน จากปัจจุบันมี Backlog ในมือ 3.9 หมื่นล้านบาท ซึ่งคาดจะรับรู้เป็นรายได้ปีนี้ 2.2 หมื่นล้านบาท และยังมีแผนเปิดตัวอีก 28 โครงการมูลค่า 3.11หมื่นล้านบาท ซึ่งจะรับรู้รายได้ในช่วง 3 ปีนับจากนี้ ขณะที่เทรด PER ต่ำ 6.8x และมี Upside อีกทั้งคาดให้ Div. yield ปีละ 5.7% จึงแนะนำ “ซื้อ” (Consensus BUY:[email protected])
ด้านบล.เคเคเทรด เลือก SPALI เป็น Top Daily Pick (มูลค่าเหมาะสม 32.70 บาท) หลังจากมองราคาหุ้น Laggards จากกลุ่มอสังหาฯ, ซื้อขายที่ P/E ratio ต่ำเพียง 6.8 เท่า
 
 